Title: Predkladacia správa
Author: ostudenec
Last saved by: jost
Company: MF_SR

Predkladacia správa.

Správa o vytváraní podmienok na realizáciu Projektov s privátnym partnerstvom (PPP) je iniciatívny materiál Ministerstva financií SR. 

Projekty, v ktorých vstupujú do partnerstva sektor verejnej správy a súkromný sektor, dávajú nové možnosti pri zabezpečovaní služieb a pri budovaní infraštruktúry, ktorú doteraz zabezpečoval výhradne štát z verejných financií. Okrem príkladov úspešných realizácií takýchto projektov s využitím kapitálu súkromného sektora, ktoré umožnili vybudovanie diaľníc, čističiek odpadových vôd, sociálnych bytov, škôl, letísk, väzníc vo verejnom záujme, existujú aj negatívne príklady z realizácie takýchto projektov, ako napríklad diaľnica M1/M15 v Maďarsku, alebo česká diaľnica D 47. Rizikom týchto projektov je, že v prípade zlyhania môžu mať kritický dopad na verejné financie. 

Projekty PPP sú v tejto správe chápané ako projekty, kde vstupuje verejná a súkromná organizácia do partnerstva, ktoré je založené za účelom vybudovania infraštruktúry a poskytovania služieb, obvykle zabezpečovaných sektorom verejnej správy, teda bez ohľadu na to, či je na projekt poskytnutá záruka verejných financií alebo nie, alebo bez ohľadu na štrutúru, či formu projektu PPP. 

Záverom tejto správy je, že bude potrebné prijať vládnu Politiku PPP a zaviesť monitoring projektov PPP z hľadiska možných rizík pre verejné financie.